CELEX: 62007CA0553
Language: sl
Date: 2009-05-07 00:00:00
Title: Zadeva C-553/07: Sodba Sodišča (tretji senat) z dne 7. maja 2009 (predlog za sprejetje predhodne odločbe Raad van State — Nizozemska) — College van burgemeester en wethouders van Rotterdam proti M.E.E. Rijkeboerju (Varstvo posameznikov pri obdelavi osebnih podatkov — Direktiva 95/46/ES — Varstvo zasebnega življenja — Izbris podatkov — Pravica do dostopa do podatkov in do informacij glede prejemnikov podatkov — Rok za uveljavljanje pravice do dostopa)

4.7.2009   
            
            
               SL
            
            
               Uradni list Evropske unije
            
            
               C 153/10
            
         Sodba Sodišča (tretji senat) z dne 7. maja 2009 (predlog za sprejetje predhodne odločbe Raad van State — Nizozemska) — College van burgemeester en wethouders van Rotterdam proti M.E.E. Rijkeboerju
   (Zadeva C-553/07) (1)
   
   (Varstvo posameznikov pri obdelavi osebnih podatkov - Direktiva 95/46/ES - Varstvo zasebnega življenja - Izbris podatkov - Pravica do dostopa do podatkov in do informacij glede prejemnikov podatkov - Rok za uveljavljanje pravice do dostopa)
   2009/C 153/19
   Jezik postopka: nizozemščina
   
      Predložitveno sodišče
   
   Raad van State
   
      Stranki v postopku v glavni stvari
   
   
      Tožeča stranka: College van burgemeester en wethouders van Rotterdam
   
      Tožena stranka: M.E.E. Rijkeboer
   
      Predmet
   
   Predlog za sprejetje predhodne odločbe — Raad van State (Nizozemska) — Razlaga členov 6(1)(e) in 12(a) Direktive 95/46/ES Evropskega parlamenta in Sveta z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, str. 31) — Nacionalna zakonodaja, ki pravico do dostopa do obdelovanih podatkov omejuje na leto pred vložitvijo zahteve za dostop — Načelo sorazmernosti
   
      Izrek
   
   
               1)
            
            
               Države članice morajo v skladu s členom 12(a) Direktive Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov pravico do dostopa do informacij glede prejemnikov ali vrste prejemnikov podatkov in glede vsebine posredovanih informacij določiti ne le za sedanjost, ampak tudi za preteklost. Države članice morajo določiti rok za shranjevanje teh informacij in temu ustrezno dostop do njih, pri čemer skrbijo za pravično ravnovesje med, po eni strani, interesom posameznika, na katerega se osebni podatki nanašajo, za varstvo svoje zasebnosti zlasti s pomočjo pravic in pravnih sredstev, ki jih določa Direktiva, ter, po drugi strani, bremenom, ki ga za upravljavca pomeni obveznost shranjevanja teh informacij.
            
         
               2)
            
            
               Ureditev, s katero je shranjevanje informacij glede prejemnikov ali vrste prejemnikov podatkov in glede vsebine posredovanih podatkov omejeno na eno leto in s katero je temu ustrezno omejen dostop do teh informacij, medtem ko se osnovni podatki shranjujejo veliko dlje, ne more pomeniti pravičnega ravnovesja med zadevnim interesom in zadevno obveznostjo, razen če se dokaže, da bi daljše shranjevanje teh informacij pomenilo pretirano breme za upravljavca. Nacionalno sodišče mora opraviti potrebna preverjanja.
            
         
      (1)  UL C 64, 8.3.2008.